Държавен вестник, бр. 5, 2019 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  5
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА КУЛТУРАТА
МЕМОРАНДУМ  
ЗА РАЗБИРАТЕЛСТВО
между Министерството на културата на 
Република България и Министерството на 
културните ценности, културната дейност 
и туризма на Италианската република за 
предотвратяване на кражбата, незаконните 
разкопки и незаконния внос, износ и прехвър­
ляне на правото на собственост на движими 
културни ценности, както и за насърчаване 
на тяхното връщане
(Утвърден с Решение № 725 от 12 октомври 
2018 г. на Министерския съвет. В сила от  
17 декември 2018 г.)
Министерството на културата на Република 
България и Министерството на културните 
ценности, културната дейност и туризма на 
Италианската република (наричани по-долу 
„Страните“),
в съответствие с Директива 2014/60/ЕС от-
носно връщането на паметници на културата, 
които са незаконно изнесени от територията 
на държава-членка (1993 г.) и Конвенцията 
на ЮНЕСКО относно мерките за забрана и 
предотвратяване на незаконен внос, износ и 
прехвърляне на правото на собственост на 
културни ценности (1970 г.), и Резолюцията 
на ООН относно „Международни насоки за 
предотвратяване на незаконния трафик на 
културни ценности и наказания за съответ-
ните нарушения“;
като взеха предвид, че незаконните разкоп-
ки и незаконният внос, износ и прехвърляне на 
правото на собственост на движими културни 
ценности представляват сериозна заплаха за 
културното наследство на човечеството;
считайки за изключително важно засил-
ването на двустранното сътрудничество в 
областта на движимите културни ценности;
с цел развиването на сътрудничество в 
областта на предотвратяване на кражбата, 
незаконните разкопки и незаконния внос, 
износ и прехвърляне на правото на собстве-
ност на движими културни ценности, както 
и насърчаване на тяхното връщане,
се споразумяват за следното:
Член 1
1. Понятието „български културни цен-
ности“ се дефинира съгласно законите на 
Република България. Понятието „италиански 
културни ценности“ се дефинира съгласно 
законите на Италианската република.
2. В случай на възникване на противоречия 
при прилагането или тълкуването на разпоред-
бите на законодателствата на двете държави 
по отношение на въпросите, предвидени в 
настоящия Меморандум, Страните следва 
да ги разрешат посредством консултации и 
взаимна толерантност.
Член 2
1. Отговорен орган за прилагането на 
Меморандума са министърът на културата 
на Република България и министърът на 
културните ценности, културната дейност и 
туризма на Италианската република.
Член 3
1. Целта на настоящия Меморандум е да 
се насърчи обменът на информация между 
двете Страни по следните въпроси:
А. Закони и нормативни актове за защита 
на движимите културни ценности, особено по 
отношение на предотвратяване на кражбата, 
незаконните разкопки и незаконния внос, 
износ и прехвърляне на правото на собстве-
ност, насърчаване на връщането им, както и 
съответни политики и мерки, разработени от 
административните органи;
Б. Движими културни ценности, чийто 
износ е забранен;
В. Разрешения за износ и сертификати за 
износ на движими културни ценности;
Г. Органи и организации, натоварени със 
защита и опазване на движими културни 
ценности;
Д. Случаи на кражба, незаконни разкопки 
и незаконен внос, износ и прехвърляне на 
право на собственост на движими културни 
ценности.
Член 4
1. Страните се задължават да насърчават 
обмена и обучението на експертите, анга-
жирани в предотвратяването на кражбите, 
незаконните разкопки и незаконния внос, 
износ и прехвърляне на правото на собстве-
ност на движими културни ценности, както 
и с връщането им, в частност в сферите на 
администриране на движимите културни 
ценности, мониторинг и контрол на пазарите 
на движими културни ценности, управление 
на вноса и износа на движими културни 
ценности, законодателство и законопроекти, 
събиране на информация и координация в 
международните дейности. 
2. Това може да се направи и чрез обмен 
на посещения и опит, както и курсове на 
обучение между специализираните компе-
тентни структури, съгласно техните съответни 
правилници и приложимото законодателство.